62018TJ0726_INF
Sentenza tal-Qorti Ġenerali (Is-Sitt Awla) tat‑28 ta’ Novembru 2019 –Mélin vs Il‑Parlament
(Kawża T‑726/18)
“Dritt istituzzjonali – Leġiżlazzjoni dwar l-ispejjeż u l-allowances tal-Membri tal-Parlament Ewropew – Allowance ta’ assistenza parlamentari – Irkupru ta’ somom imħallsa indebitament – Obbligu ta’ motivazzjoni – Assenza ta’ komunikazzjoni tal-anness għad-deċiżjoni li tordna l-irkupru”
Il-Parlament Ewropew – Leġiżlazzjoni dwar l-ispejjeż u l-allowances tal-Membri – Allowance ta’ assistenza parlamentari – Deċiżjoni li tordna l-irkupru ta’ somom imħallsa indebitament – Obbligu ta’ motivazzjoni – Assenza ta’ komunikazzjoni tal-anness ta’ din id-deċiżjoni – Annullament tad-deċiżjoni
(it-tieni paragrafu tal-Artikolu 296 TFUE)
(ara l-punti 25, 37 sa 41, 44)
Suġġett
Talba bbażata fuq l-Artikolu 263 TFUE u intiża għall-annullament tad-Deċiżjoni tas-Segretarju Ġenerali tal-Parlament tal‑4 ta’ Ottubru 2018 dwar l-irkupru mingħand ir-rikorrenti ta’ somma ta’ EUR 130 339.35 indebitament imħallsa bħala assistenza parlamentari u tan-nota ta’ debitu relatata tal‑10 ta’ Ottubru 2018.
Dispożittiv
1)
Id-Deċiżjoni tas-Segretarju Ġenerali tal-Parlament Ewropew tal‑4 ta’ Ottubru 2018 dwar l-irkupru mingħand Joëlle Mélin ta’ somma ta’ EUR 130 339.35 indebitament imħallsa bħala assistenza parlamentari u n-nota ta’ debitu relatata tal‑10 ta’ Ottubru 2018 huma annullati.
2)
Il-Parlament huwa kkundannat għall-ispejjeż.